Сярод замежных іерархаў, якія прыбудуць у юбілейны Мінск будзе, па меншай меры, каля 10 кардыналаў. Статус форума – відавочны, і традыцыйна ён не абмяжоўваецца непасрэдна пасяджэннем. Чакаюцца і штодзённыя літургіі з удзелам гасцей у храмах горада, і сустрэчы з прадстаўнікамі ўлады, Праваслаўнай Царквы, патлумачыў арцыбіскуп Тадэвуш Кандрусевіч. “Я не раз быў на такіх пасяджэннях, і заўсёды на адкрыцці прысутнічаюць прадстаўнік ураду і мэр горада. Мы таксама запросім Мітрапаліта Мінскага і Заслаўскага Паўла, Патрыяршага Экзарха ўсея Беларусі, каб ён выступіў з дакладам. А таксама плануецца візіт у праваслаўны храм”, - паведаміў гаспадар форуму.